สวัสดีค่ะ อยากวอยถามค่ะ มีตุ่มคล้ายๆสิวขึ้น เวลาโดนจะเจ็บ บีบแล้วมีอะไรเหลวๆคล้ายสิวออกมา พอจุดนึงหาย ก็ขึ้นที่ใหม่ ครั้งละ2-3ตุ่มค่ะ
สวัสดีค่ะ อาการมีตุ่มคล้ายสิวขึ้น โดนแล้วเจ็บ บีบแล้วมีของเหลวคล้ายสิวออกมาดังกล่าวมานั้น อาจจะเกิดจาก ตุ่มจากรูขุมขนอักเสบแล้วมีการติดเชื้อแบคทีเรียร่วมไปด้วย ทำให้มีตุ่มหนอง เจ็บ ได้ สาเหตุอื่นๆเช่น เป็นการติดเชื้อราชนิดติดจากสัตว์ที่อาจทำให้มีอาการเป็นตุ่มหนอง การมีผื่นผิวหนังอักเสบชนิดเฉียบพลัน เป็นผื่นงูสวัดอาจเป็นลักษณะตุ่มน้ำบนพื้นแดง ปวดแสบปวดร้อนได้มากเบื้องต้นไม่ควรไปแกะเกาบริเวณที่เป็น เพื่อลดโอกาสการเกิดเป็นการติดเชื้อแบคทีเรียแทรกซ้อนขึ้นมาอีก ใช้เพียงน้ำเปล่าสะอาดล้างภายนอก หากปวดมากสามารถกินยาแก้ปวดเพื่อบรรเทาอาการได้โดยหากเป็นการติดเชื้อฝีหนองจากเชื้อแบคทีเรีย ควรได้รับยาฆ่าเชื้อภายใต้การดูแลของแพทย์หรือกรีดระบายหนองหากตุ่มหนองมีขนาดใหญ่ หากเป็นตุ่มจากรูขุมขนอักเสบขนาดเล็กๆ อาจจะค่อยๆยุบไปเองได้ ดังนั้นให้สังเกตอาการ ถ้าตุ่มดังกล่าวขึ้นมาก ลุกลาม ไม่หายขาด ควรไปพบแพทย์เพื่อตรวจเพิ่มเติม